রবিন দে
রবিন দে (১৮ই মার্চ ১৯২২ — ২২শে জুলাই ১৯৮০) আসামের একজন রোমাঞ্চ রহস্যধর্মী ঔপন্যাসিক এবং অভিনেতা ছিলেন। তিনি দস্যু ভাস্কর সিরিজ ও পবন সিরিজ-এর রচয়িতা। দস্যু ভাস্কর সিরিজে ৬২ টি উপন্যাস অন্তর্ভুক্ত রয়েছে এবং প্রথম উপন্যাসের শিরোনাম অসমীয়া ভাষায় দস্যু ভাস্কর আবির্ভাব ছিল, যা সত্তর ও আশির দশকে পাঠকদের মধ্যে জনপ্রিয় হয়ে ওঠে। তিনি অসমীয়া সাহিত্যের পাঠকদের কাছে রংমন ছদ্মনামে বেশি পরিচিত। এছাড়া তিনি একজন অভিনেতাও ছিলেন। তাঁর লেখা প্রথম উপন্যাসের নাম কুঁওলীর আঁরে আঁরে (অর্থাৎ:- কুয়াশার আড়ে আড়ে)।